IDEAS

**PARA UNHA HOMILÍA CON NENOS**

**18 XUÑO** 2023

Ide ás ovellas descarreiradas

**1. VER: Necesítanse voluntarios**

- Contan que o astro rei ocultábase polo poñente, pero vendo que a terra se mergullaba na escuridade preguntou con tristeza: “Non haberá quen me releve?”

Entón a humilde lampadiña de barro quedou mirando e exclamou: “Mestre, aquí estou, farase o que se poida”. No noso mundo necesítanse voluntarios na casa nos colexios, asociacións para que boten unha man cada un co que sabe e pode. Así se van solucionado problemas que imos atopando.

***Que opinas da lampadiña?***

***Que necesidades ves ao teu redor?***

**2**. **XULGAR: Ide ás ovellas descarreiradas**

- No evanxeo de hoxe, Xesús se compadece dos cansos, dos que andan ***“como ovellas que non teñen pastor”.*** Di ademais que necesita quen lle bote unha man.

E logo elixe aos doce apóstolos e dá os seus nomes: *“chamou os seus* ***doce discípulos*** *e deulles autoridade para expulsar espíritos inmundos* ***e curar toda enfermidade e toda doenza”.***

**QUE NOS QUERE DICIR XESÚS?**

**- Xesús elixe os 12 para que continúen a súa misión na terra.**

*\*Aprendemos os seus nomes:* Pedro e Andrés, Santiago e Xoán, Filipe e Bartolomeu, Tomé e Mateo, Santiago e Tadeo; Simón o de Caná e Xudas. Hoxe elíxenos a nós, somos dos seus, os seus voluntarios.

- X**esús elíxeos para que continúen a súa misión na terra.**  
*A súa misión é:* ***“Ide e proclamade*** *que chegou o reino dos ceos****. Curade enfermos, resucitade mortos, limpade leprosos, lanzade demos”.***

A nosa misión hoxe é: cura, resucita, limpa, expulsa, acolle, reivindica, escoita, loita abraza, impulsa, acariña, transforma. *Con El todo será posible*.

- **Pero Xesús envíanos onde haxa persoas que necesiten da boa noticia de Deus: persoas cansas, desorientadas…**

\**A ti e a min quérenos nas periferias, alí onde hai dor, desesperanza, falta de luz ou de alegría.*

***Que implica ir ás ovellas descarreiradas?***

**3. ACTUAR: Vivamos a vocación de acompañar**

- Xesús necesítate para acompañar os desorientados de hoxe.

- Sintamos a seguridade de que o Señor nos acompaña, que quere o mellor para nós, que podemos saborealo na eucaristía e na súa Palabra, que pode transformar ata o máis íntimo do corazón.

***En que poderías mellorar?***

***Que imos facer?***

**LECTURAS**

**ÉXODO** 19, 2-6ª: *Seredes para min un reino de sacerdotes e unha nación santa*

Naqueles días, chegaron os fillos de Israel ao deserto do Sinaí e acamparon alí, fronte á montaña. **Moisés subiu cara a Deus. O Señor chamouno desde a montaña, d**icindo: «Así dirás á casa de Xacob, e isto anunciarás aos fillos de Israel: *"Vós vistes o que fixen cos exipcios, e como vos levei sobre ás de aguia e vos trouxen a min. Agora, pois, se de verdade obedecédesme e* ***gardades a miña alianza****, seredes a miña propiedade persoal entre todos os pobos, porque miña é toda a terra. Seredes para min un reino de sacerdotes e unha nación santa."»* Palabra do Señor.

**SALMO 99:**

**Nós somos o seu pobo e ovellas do seu rabaño.**

**ROMANOS 5, 6-11: Se fomos reconciliados con Deus pola morte do seu Fillo con canta máis razón seremos salvos pola súa vida!**

**MATEO** 9, 36 - 10, 8: *Chamando os seus doce discípulos, enviounos*

|  |
| --- |
| **Narrador:** Naquel tempo, ao ver Xesús as xentes, compadecíase delas, porque estaban extenuadas e **abandonadas, «como ovellas que non teñen pastor**”. Entón díxolles aos seus discípulos:  **Xesús:** *-«A seara é grande, pero os traballadores son poucos; rogade, pois, ao Señor da seara* ***que mande traballadores*** *á súa seara».*  **Narrador:** **Chamou aos seus doce discípulos** e deulles autoridade para expulsar espíritos inmundos e **curar toda enfermidade e toda doenza. E**stes son os **nomes** dos doce apóstolos: o primeiro, Simón, chamado Pedro, e Andrés, o seu irmán; Santiago o Zebedeo, e Xoán, o seu irmán; Filipe e Bartolomeu, Tomé e Mateo o publicano; Santiago o de Alfeo, e Tadeo; Simón o de Caná, e Xudas Iscariote, o que o entregou. **A estes doce enviounos** Xesús con estas instrucións:  **Xesús:** *-«Non vaiades a terra de pagáns, nin entredes nas cidades de Samaria, senón ide ás ovellas descarreiradas de Israel.* ***Ide e proclamade*** *que chegou o reino dos ceos..* ***Curade enfermos, resucitade mortos, limpade leprosos****, lanzade demos. Gratis recibistes, dade gratis».* Palabra do Señor.  ***(Narrador-Xesús).*** |